อุมัร ชะรีฟ จูเนียร์

อุมัร ชะรีฟ จูเนียร์ (; 28 พฤศจิกายน ค.ศ. 1983) เป็นนักแสดง นายแบบ นักเขียน และ นักเคลื่อนไหวสิทธิเพศทางเลือกชาวแคนาดาและอียิปต์ ที่ขณะนี้อาศัยอยู่ที่ลอสแอนเจลิส สหรัฐอเมริกา

ชีวิตเริ่มแรกและการศึกษา
ชะรีฟเกิดเมื่อวันที่ 28 พฤศจิกายน ค.ศ. 1983 ที่เมืองมอนทรีออล รัฐเกแบ็ก ประเทศแคนาดา เขาเป็นหลานชายโดยสายเลือดของ อุมัร อัชชะรีฟ นักแสดงชาวอียิปต์ซึ่งเป็นชาวยิวที่รอดชีวิตจากการฮอโลคอสต์ในช่วงสงครามโลกครั้งที่สอง ในวัยเด็กเขาต้องใช้ชีวิตแบบโยกย้ายระหว่างเมืองมอนทรีออล, ปารีส และ ไคโร เขาจบการศึกษาในระดับปริญญาตรีจากมหาวิทยาลัยควีนส์, ระดับปริญญาโทสาขาการเมืองเปรียบเทียบจากวิทยาลัยเศรษฐศาสตร์และรัฐศาสตร์แห่งลอนดอน และปริญญาสาขาการแสดงจากสถาบัน Lee Strasberg Theatre and Film Institute

การทำงาน
ชะรีฟได้เข้าสู่วงการบันเทิงจากการแสดงซีรีย์อียิปต์เรื่อง Wagh el qamar ใน ค.ศ. 2000 ก่อนที่เขาจะได้ไปแสดงซีรีย์แคนาดาภาษาฝรั่งเศสเรื่อง Virginie ใน ค.ศ. 2005 ถึง 2006 ต่อมาใน ค.ศ. 2008 เขาก็ได้แสดงภาพยนตร์อียิปต์เรื่อง Hassan wa Morcus ก่อนที่ใน ค.ศ. 2016 เขาได้แสดงภาพยนตร์ของไอร์แลนด์เรื่อง The Secret Scripture และใน ค.ศ. 2017 เขาได้แสดงภาพยนตร์สั้นเรื่อง 11th Hour ซึ่งเป็นเรื่องที่ได้รับเลือกให้ฉากในงานเทศกาลภาพยนตร์ TriBeCa Film Festival.

โดยเมื่อเขาได้เริ่มทำอาชีพนักแสดงนั้น อุมัร อัชชะรีฟ ได้กล่าวกับเขาไว้ว่า “ปู่ให้ชื่อของปู่ ปู่ให้ใบหน้าของปู่ ปู่ไม่สามารถให้ทุกอย่างกับหลานได้แล้ว หลานต้องทำมันในแบบของหลานเอง”

ในปี ค.ศ. 2011 เขาได้ทำหน้าที่เป็นพิธีกรในงานประกาศผลรางวัลรางวัลออสการ์ และได้มีโอกาสขึ้นแสดงบนเวทีร่วมกับเคิร์ก ดักลาส

สำหรับสายอาชีพนายแบบเขาเคยได้รับเลือกให้เป็นพรีเซนเตอร์ของโคคา-โคล่าในประเทศแถบอาหรับทั้งหมด และเคยเป็นนายแบบให้กับคาลวิน ไคลน์ในประเทศอียิปต์ 

การเคลื่อนไหว
ใน ค.ศ. 2012 ชะรีฟได้ออกมาเปิดเผยกับหนังสือพิมพ์ The Advocate ว่าเขาเป็นเกย์ หลังจากที่คณะรัฐสภาของประเทศอียิปต์ได้อนุมัติให้สามารถจัดการกับบุคคลที่มีความคิดเห็นว่าศาสนาไม่ควรเกี่ยวข้องกับการเมืองได้โดยทันที ซึ่งเขาได้ออกมาแสดงจุดยืนถึงคำวิสัยทัศน์ที่ว่า “อิสระ ความเท่าเทียมมากกว่านี้ อียิปต์” ซึ่งคำวิสัยทัศน์ดังกล่าวเป็นคำวิสัยทัศน์ที่คนรุ่นใหม่ในอียิปต์บางส่วนยึดถือและออกมาประท้วงในเหตุการณ์การปฏิวัติอียิปต์ พ.ศ. 2554 ที่จัตุรัสทาห์รีร์ โดยเหตุการณ์ดังกล่าวมีคนที่ถูกสังหารและถูกจับกุม จากคำกล่าวของเขาในการที่เขาเป็นบุคคลสาธารณะคนแรกของแถบประเทศอาหรับที่กล้าออกมาเปิดเผยว่าเป็นเกย์ ทำให้เขาได้ถูกกระแสสังคมวิพากษ์วิจารณ์อย่างหนัก และทำให้เขาได้รับคำขู่ต่างๆมากมาย

ระหว่าง ค.ศ. 2013-2015 เขาได้มีโอกาสเป็นตัวแทนของประเทศในการออกมาพูดเกี่ยวกับเพศทางเลือกเพศให้กับงาน Gay and Lesbian Alliance Against Defamation (GLAAD) ต่อมาในเดือนพฤษภาคม ค.ศ. 2015 เขาได้รับการรับเลือกให้ไปเป็นนักจัดการกิจการชุมชน โดย Ian Reisner นักพัฒนาชาวนิวยอร์ก และในเดือนสิงหาคมปีเดียวกันเขาได้ออกมาเปิดเผยว่าอุมัร อัชชะรีฟ คุณปู่ของเขาได้รับรู้เกี่ยวกับรสนิยมทางเพศของเขาและท่านไม่ได้มีปัญหากับมัน ชะรีฟยังหวังว่าสักวันหนึ่งเขาจะสามารถเปลี่ยนมุมมองของคนอียิปต์ต่อเพศทางเลือกได้โดยเขาได้กล่าวว่า “ผมเป็นลูกชาย ผมเป็นพี่ชาย/น้องชาย ผมเป็นเพื่อนร่วมงาน ผมเป็นเพื่อน ผมไม่ใช่ความจริง ไม่ใช่รูปปั้น ไม่ใช่ตัวเลขสถิติอะไร ผมก็ไม่ใช่คำคม หรือประเด็นที่เอาไว้โต้เถียงในทางจริยธรรมและความเหมาะสมด้วย”

ใน ค.ศ. 2016 เขาได้มีโอกาสไปกล่าวสุนทรพจน์ในงาน Oslo Freedom Forum โดยเขาได้ออกมาพูดเกี่ยวกับประเด็นการที่เขาออกมาเปิดเผยรสนิยมทางเพศในช่วงของเหตุการณ์อาหรับสปริง และการที่เขาเคยคิดจะอัตวินิบาตกรรมตนเอง

ใน ค.ศ. 2019 หลังจากที่สุลต่านแห่งบรูไนได้ออกร่างผ่านกฎหมายปาก้อนหินกำลังบุคคลเพศทางเลือกในเดือนเมษายน ชะรีฟได้ออกมาท้าทายกับสุลต่านว่าหากท่านได้สังหารบุตรชายของท่านที่เป็นเพศทางเลือกด้วย ผมก็จะทำการอัตวินิบาตกรรมตนเองเหมือนกัน

ชีวิตส่วนตัว
เขาได้ใช้ชีวิตส่วนใหญ่ที่ไคโร ประเทศอียิปต์ จนกระทั่งใน ค.ศ. 2012 แต่หลังจากสถานการณ์อียิปต์ใหม่ในประเทศ ทำให้เขาตัดสินใจย้ายประเทศ โดยปัจจุบันเขาอาศัยอยู่ที่ลอสแอนเจลิส ประเทศสหรัฐอเมริกา

ผลงานการแสดง
โทรทัศน์
 ปี ชื่อเรื่อง บทบาท ช่อง หมายเหตุ2020Beauty and the BakerGeorge - Hollywood AgentKeshet Studios(20 ตอน) 2018  Mélange  Zayn Hadid  Pilot  (1 ตอน)  2017  The Naked Truth  Himself - Narrator  Fusion TV  China Queer (1 ตอน) 2015  Cocktails & Classics  Himself  Logo TV  Funny Girl (1 ตอน) 2011  Pânico na TV Himself  RedeTV!  (1 ตอน) 2011  83rd Academy Awards Himself - Trophy Presenter  ABC  (ตอนพิเศษ)  2005-06  Virginie Oliver Briscbois  Télévision de Radio-Canada (30 ตอน)  2000  Wajh al-Qamar  Amun  Multiple Arabic TV-Channels  (16 ตอน)

ภาพยนตร์
 ปี ชื่อเรื่อง บทบาท หมายเหตุ 2016  The Secret Scripture  Daniel O'Brien     2016  The Traveller     

ผลงานการเขียน
 A Tale of Two Omars: A Memoir of Family, Revolution, and Coming Out During the Arab Spring (5 ตุลาคม, 2021), 

รางวัลและการยอมรับ
ใน ค.ศ. 2012 เขาได้ถูกการยอมรับให้เป็นหนึ่งใน “Out 100”  นอกจากนี้เขายังได้เป็นหนึ่งใน "40 Under 40" ใน ค.ศ. 2014 และ  2015 ซึ่งจัดอันดับโดยหนังสือพิมพ์ The Advocate และในปี ค.ศ. 2016 เขาได้รับรางวัลจากนิตยสาร Attitude ในสาขา 'Inspiration Award'

 อ้างอิง 

 แหล่งข้อมูลอื่น 


หมวดหมู่:นักแสดงอียิปต์
หมวดหมู่:ชาวอียิปต์เชื้อสายเลบานอน
หมวดหมู่:นักแสดงแคนาดา
หมวดหมู่:บุคคลจากมอนทรีออล
หมวดหมู่:บุคคลจากลอสแอนเจลิส
หมวดหมู่:นักแสดงที่มีความหลากหลายทางเพศ
หมวดหมู่:ชายรักร่วมเพศชาวแคนาดา
หมวดหมู่:ศิษย์เก่าจากมหาวิทยาลัยควีนส์
หมวดหมู่:ศิษย์เก่าจากวิทยาลัยเศรษฐศาสตร์และรัฐศาสตร์แห่งลอนดอน
หมวดหมู่:ชายรักร่วมเพศชาวอียิปต์